***Smile***, også bokstavert ***SMiLE***, er et ikke utgitt musikkalbum av The Beach Boys, innspilt mellom mai 1966 og mai 1967. Musikken ble skrevet av Brian Wilson og Van Dyke Parks skrev tekstene. Albumet skulle være oppfølgeren til *Pet Sounds*, men Brian Wilson fikk etter hvert store problemer med å ferdigstille albumet og valgte våren 1967 å skrinlegge hele prosjektet. Albumet ble aldri fullført i sin opprinnelige form, men i september 2004 ga Brian Wilson ut albumet *Smile* under eget navn. 

***The SMiLE Sessions*** er et samlealbum og en samleboks som består av The Beach Boys' originale innspillinger fra 1966-1967, 
utgitt i oktober 2011. *The SMiLE Sesions* kan sees på som en rekonstruksjon av det uutgitte albumet, selv om noen av sangene på albumet mangler tekster som er inkludert i Brian Wilsons album.

Bakgrunn
--------

### Dumb Angel

17. februar 1966 ble første versjon av sangen «Good Vibrations», under tittelen «Good, Good, Good Vibrations», innspilt. Flere versjoner av sangen ble spilt inn fram til 25. februar, men så ble den lagt vekk til fordel for innspillingen av albumet *Pet Sounds*. Etter utgivelsen av *Pet Sounds*, ble det i løpet av sommeren og høsten 1966 gjort flere innspillinger av «Good Vibrations». Disse ble redigert sammen og utgitt på singel i oktober 1966. Wilson annonserte da at han var i gang med et nytt prosjekt han kalte *Dumb Angel*.

### Konsepter

*Dumb Angel* var ment å være et slags konseptalbum der USAs og nordamerikansk historie skulle være et av temaene. «Heroes and Villains» og «Cabin Essence» hadde ville vesten-tekster og «Do You Like Worms?», som senere fikk tittelen «Roll Plymouth Rock», omhandlet pilegrimene som kom til North Virginia i 1620 med «Mayflower». 

Dessuten la Wilson vekt på at det også skulle være innslag av humor, noe blant andre sangene «Vega-Tables» og «I'm In Great Shape» viser. De fire elementene ild, vann, luft og jord var også tema for suiten «The Elements», som senere ble delt opp med egne titler; «Vega-Tables» for jord, «Mrs. O'Leary's Cow» for ild, «Wind Chimes» for luft og «I Love to Say Da Da» (også kalt «In Blue Hawaii») for vann.

### Innspillinger

I august 1966 startet innspillingene av albumet, som nå hadde fått navnet *Smile*. Brian Wilson startet som vanlig med å spille inn all musikken på samme måte som «Good Vibrations», med flere innspillinger fra forskjellige studioer, for så å legge alle vokalsporene på «toppen». Platestudioene som ble brukt var Gold Star Studios i Los Angeles (Phil Spectors favorittstudio), Sunset Sound Studios og United Western Recorders på Sunset Boulevard og Capitols eget platestudio. 

Som med *Pet Sounds* ble lydmiksingen foretatt i mono, til tross for at stereo-miksing var tilgjengelig. Årsakene er blant annet at Brian Wilson er nesten døv på høyre øre slik at han ikke får utbytte av stereo, samt at Phil Spector også foretrakk å mikse i mono. Dessuten var alle radio og TV-sendinger i mono. Wilson følte også at han bedre kunne kontrollere hva han ønsket at lytterne skulle få høre, og dermed minimalisere variabler som lytternes plassering mellom to høyttalere.

Flere av studiomusikerene som var med på å spille inn *Pet Sounds* var også med på å spille inn *Smile*, og de var nå blitt vant til Wilsons metoder. Det nye var at de andre medlemmene av The Beach Boys var tilstede og ga uttrykk for sin skepsis til musikken og tekstene. Spesielt Mike Love ga uttrykk for at han ikke likte Van Dyke Parks tekster, som han mente var meningsløse og for abstrakte. Det er senere blitt spekulert i om denne konflikten med de andre i bandet var en hovedårsak til at albumet ikke ble gjort ferdig. Brian Wilson sier i et intervju på DVD-en *Brian Wilson presents SMiLE* at en av grunnene til at albumet aldri ble fullført var «fordi Mike Love ikke likte det».

### Markedsføring

I desember startet Capitol å trykke opp et 12-siders hefte som skulle følge med albumet. De hadde også fått en håndskrevet lapp der rekkefølgen på låtene sto. I 2006 fikk Brian Wilson se lappen, og sa det ikke var hans håndskrift. Han la til at rekkefølgen på låtene aldri ble avgjort så lenge han arbeidet med prosjektet. Capitol hadde trykket ferdig 466 000 covere og 419 000 12-siders-hefter i januar 1967. 

Det ble satt i gang en markedsføringskampanje med annonser for *Smile* i blant annet musikkmagasinet *Rolling Stone* og tenåringsmagasinet *Teen Set*. Dette ble gjort på bakgrunn av Brian Wilsons beskjed til plateselskapet i desember 1966 om at albumet ikke ble klart i desember, men skulle være ferdigstilt innen 15. januar 1967. Men alt arbeid med albumet, bortsett fra med sangene «Heroes and Villains» og «Vega-Tables» som skulle utgis på singel, stoppet opp en gang i begynnelsen av januar.

### Kollaps

Grunnet konflikten mellom Van Dyke Parks og Mike Love, trakk Parks seg fra prosjektet i mars 1967. Brian Wilsons sykdom og hans stadig eskalerende inntak av narkotika var også medvirkende til at en pressemelding 6. mai 1967 forklarte at *Smile* ikke ville bli utgitt. Han var også av den meningen at innspillingen av «Mrs. O'Leary's Cow», ild-temaet i suiten «The Elements», var årsaken til en storbrann i Los Angeles-området på samme tidspunkt. I et senere intervju mente han at *Smile* besto av en del «ond og upassende musikk».

Capitol Records hadde hele tiden presset på Wilson, og håpet i det lengste at han skulle klare å gjøre ferdig albumet. Fra slutten av mai til august spilte Wilson og The Beach Boys inn det som skulle bli *Smiley Smile*, og dermed var det definitivt klart at han hadde gitt opp arbeidet med *Smile*. Senere skulle sanger som var ment for *Smile* dukke opp på andre Beach Boys-album.

### Brian Wilsons nyinnspilling

I februar 2004 startet Brian Wilson, sammen med sitt nye band The Wondermints, turneen *Brian Wilson presents SMiLE* i Royal Festival Hall i London. Han og Van Dyke Parks hadde i 2003 skrevet ferdig *SMiLE*, og i september 2004 kom endelig albumet ut – over 37 år etter den planlagte utgivelsen.

*The Smile Sessions*
--------------------

3. februar 2011 kunne Al Jardine informere Examiner.com om at «Capitol Records planlegger å gi ut en Beach Boys-versjon av *Smile* en gang denne sommeren for å feire 50-års jubileumet til The Beach Boys. *Smile* er Beach Boys-fansens «hellige gral», så dette er bra.»

I et presseskriv fra Capitol Records 14. mars 2011, ble det opplyst om at plateselskapet planla en 2-CD-utgivelse med innspillinger fra *Smile* i løpet av 2011 med tittelen *The SMiLE Sessions*. 31. oktober 2011 ble *The Smile Sessions* utgitt i fire formater; en enkelt-CD, en dobbel-CD, en dobbel-LP og en samleboks med fem CD-er, to LP-er og to singler.

Sporliste
---------

### *The Smile Sessions*

1. «Our Prayer» – 1:06
2. «Gee» – 0:51
3. «Heroes and Villains» – 4:53
4. «Do You Like Worms (Roll Plymouth Rock)» – 3:36
5. «I'm in Great Shape» – 0:29
6. «Barnyard» – 0:48
7. «My Only Sunshine (The Old Master Painter / You Are My Sunshine)» – 1:57
8. «Cabin Essence» – 3:32
9. «Wonderful» – 2:04
10. «Look (Song for Children)» – 2:31
11. «Child is Father of the Man» – 2:14
12. «Surf's Up» – 4:12
13. «I Wanna Be Around / Workshop» – 1:23
14. «Vega-Tables» – 3:49
15. «Holidays» – 2:33
16. «Wind Chimes» – 3:06
17. «The Elements: Fire (Mrs. O'Leary's Cow)» – 2:35
18. «Love to Say Dada» – 2:32
19. «Good Vibrations» – 4:13

Bonusspor
1. 
2. «You're Welcome» – 1:08
3. «Heroes and Villains (Stereomix)» – 4:53
4. «Heroes and Villains Sections (Stereomix)» – 7:16
5. «Vega-Tables Demo» – 1:46
6. «He Gives Speeches» – 1:14
7. «Smile Backing Vocals Montage» – 8:30
8. «Surf's Up 1967 (Soloversjon)» – 4:09
9. «Psycodelic Sounds: Brian Falls into a Piano» – 1:30
10. «Capitol Smile Promo» (skjult spor) – 1:02

### Capitol Records-lappen

Det er ukjent hvilken rekkefølge sangene ville fått på albumet, men denne listen er basert på den håndskrevne lappen Capitol Records fikk i desember 1966:

* «Do You Like Worms?» («Roll Plymouth Rock»)
* «Wind Chimes»
* «Heroes and Villains»
* «Surf's Up»
* «Good Vibrations»
* «Cabin Essence»
* «Wonderful»
* «I'm in Great Shape»
* «Child Is Father of the Man»
* «The Elements»
* «Vega-Tables»
* «The Old Master Painter»

### Allmusic.com-listen

Nettstedet Allmusic.com opererer med følgende «forslag» til sporliste:

1. «Our Prayer» 1:05 (B. Wilson)
2. «Heroes and Villains» 4:13 (Parks, B. Wilson)
3. «Barnyard» 0:53 (B. Wilson)
4. «Do You Like Worms» 4:18 (Parks, B. Wilson)
5. «The Old Master Painter» 1:06 (Gillespie, Smith)
6. «Wonderful» 1:59 (Parks, B. Wilson)
7. «Child Is Father of the Man» 1:53 (Parks, B. Wilson)
8. «Cabin Essence» 3:35 (Parks, B. Wilson)
9. «Vegetables» 3:26 (Parks, B. Wilson)
10. «Wind Chimes» 2:28 (B. Wilson)
11. «Mrs. O'Leary's Cow» 2:01 (B. Wilson)
12. «I'm in Great Shape» 1:32 (B. Wilson)
13. «I Love to Say Da Da» 1:32 (B. Wilson)
14. «Surf's Up» 3:54 (Parks, B. Wilson)

### ITunes: *The Beach Boys Play Smile*

I 2011 la iTunes Store ut to versjoner av *The Beach Boys Play Smile* med låter hentet fra SMiLE-innspillingene.

#### «Hovedversjonen»

1. «Our Prayer» (fra *Good Vibrations: Thirty Years of The Beach Boys*)
2. «Heroes and Villains (Alternate Take)» (bonusspor på *Smiley Smile/Wild Honey*-utgivelsen fra 1990)
3. «Do You Like Worms» (fra *Good Vibrations: Thirty Years of the Beach Boys*)
4. «Wonderful» (fra *Good Vibrations: Thirty Years of the Beach Boys*)
5. «Surf's Up» (fra *Surf's Up*)
6. «Vegetables» (fra *Good Vibrations: Thirty Years of the Beach Boys*)
7. «Wind Chimes» (fra *Good Vibrations: Thirty Years of the Beach Boys*)
8. «Heroes and Villains (Intro)» (fra *Good Vibrations: Thirty Years of the Beach Boys*)
9. «I Love to Say Da Da» (fra *Good Vibrations: Thirty Years of the Beach Boys*)
10. «Good Vibrations» (fra *Smiley Smile*)

#### «Alternativ versjon»

1. «Heroes and Villains» (fra *Smiley Smile*)
2. «Cabinessence» (fra *Good Vibrations: Thirty Years of the Beach Boys*)
3. «Wonderful» (fra *Smiley Smile*)
4. «Surf's Up» (fra *Good Vibrations: Thirty Years of the Beach Boys*)
5. «Vegetables» (fra *Smiley Smile*)
6. «Wind Chimes» (fra *Smiley Smile*)
7. «Cool Cool Water» (fra *Good Vibrations: Thirty Years of the Beach Boys*)
8. «Good Vibrations (Early Take)» (bonusspor på *Smiley Smile/Wild Honey*-utgivelsen fra 1990)

Personell
---------

* Brian Wilson – orgel, piano, vokal
* Carl Wilson – vokal
* Mike Love – vokal
* Al Jardine – vokal
* Bruce Johnston – vokal
* Dennis Wilson – vokal

**Andre medvirkende**

* Medlemmer av The Wrecking Crew og andre studiomusikere

Referanser
----------

1. ↑  Examiner.com – «Pretty Darn Close -- Beach Boy Al Jardine On His New Solo Album, Plus SMILE»
2. ↑  Capitol Records' presseskriv fra 14. mars 2011 på BrianWilson.com Arkivert 17. mars 2011 hos Wayback Machine.
3. ↑  BrianWilson.com: SMiLE[*død lenke*]
4. ↑  *The Beach Boys Play Smile*

Eksterne lenker
---------------

* (en) *Smile* på MusicBrainz Rediger på Wikidata
* Rockument – Beach Boy's Smile Sessions med kommentarer og lenker til musikken
* The Smile Shop – nettsted med informasjon om innspillingene
* Wilson forklarer meningen med SMiLE Arkivert 1. februar 2010 hos Wayback Machine.
* Intervju med *Smile*-eksperten Domenic Priore
* bradcoweb.com – *Smile* Arkivert 21. juli 2011 hos Wayback Machine.

  


| * v
* d
* r
The Beach Boys |
| --- |
| 
* **Al Jardine**
* **Bruce Johnston**
* **Mike Love**
* **David Marks**
* **Brian Wilson**
* **Carl Wilson**
* **Dennis Wilson**

* Blondie Chaplin
* Ricky Fataar

 |
| Studioalbum | 
* *Surfin’ Safari*
* *Surfin’ USA*
* *Surfer Girl*
* *Little Deuce Coupe*
* *Shut Down Volume 2*
* *All Summer Long*
* *The Beach Boys’ Christmas Album*
* *The Beach Boys Today!*
* *Summer Days (And Summer Nights!!)*
* *Beach Boys’ Party!*
* *Pet Sounds*
* *Smiley Smile*
* *Wild Honey*
* *Friends*
* *20/20*
* *Sunflower*
* *Surf's Up*
* *Carl and the Passions - «So Tough»*
* *Holland*
* *15 Big Ones*
* *Love You*
* *M.I.U. Album*
* *L.A. (Light Album)*
* *Keepin’ the Summer Alive*
* *The Beach Boys*
* *Still Cruisin’*
* *Summer in Paradise*
* *Stars and Stripes Vol. 1*
* *SMiLE*
* *That’s Why God Made the Radio*

 |
| Konsertalbum | 
* *Beach Boys Concert*
* *Live in London*
* *The Beach Boys in Concert*
* *Good Timin’: Live at Knebworth England 1980*

 |
| Samlealbum**(Utvalg)** | 
* *Best of The Beach Boys*
* *Best of The Beach Boys Vol. 2*
* *Best of The Beach Boys Vol. 3*
* *Stack-O-Tracks*
* *Endless Summer*
* *Spirit of America*
* *Good Vibrations: Thirty Years of The Beach Boys*
* *The Pet Sounds Sessions*
* *Endless Harmony*
* *Greatest Hits Vol. 1*
* *Greatest Hits Vol. 2*
* *Greatest Hits Vol. 3*
* *The Very Best of The Beach Boys*
* *Hawthorne, CA*
* *Classics Selected by Brian Wilson*
* *Sounds of Summer*
* *The Platinum Collection*
* *The Warmth of the Sun*
* *The SMiLE Sessions*

 |
| **Relaterte artikler** | 
* Murry Wilson
* The Wrecking Crew
* Glen Campbell
* *SMiLE*
* Brother Records
* Sea of Tunes  Roger Christian
* Gary Usher
* Tony Asher
* Van Dyke Parks
* The Beach Boys-sanger

 |

|  |  |
| --- | --- |
| Oppslagsverk/autoritetsdata | MusicBrainz
 |